Albert Calmes
Den Albert Calmes, gebuer de 26. Februar 1881 zu Paräis a gestuerwen den 22. September 1967 an der Stad Lëtzebuerg, war e lëtzebuergeschen Ekonomist an Historiker.

Hie war ee vun den éischten, déi mat engem Doktertitel an der Ekonomie vun der Universitéit op Lëtzebuerg heemkomm sinn. Virdrun hat hien op Unien an der Schwäiz an an Däitschland enseignéiert. Hie gouf Direkter bei der Arbed a krut den Titel Ministre plénipotentiaire honoraire.

Als Historiker huet den Albert Calmes sech besonnesch mat der Geschicht vu Lëtzebuerg am 19. Joerhonnert befaasst. Hie war vun 1949 un den éischte President vun der lëtzebuergescher Unesco-Kommissioun, nodeems Lëtzebuerg zwee Joer virdrun der Unesco bäigetruede war.

Hie war bestuet mat der Jeanne Reuter an de Papp vun ë. a. dem Christian Calmes.

Säi Wierk 
 Histoire contemporaine du Grand-Duché de Luxembourg a 5 Bänn:
 Bd. I - Naissance et débuts du Grand-Duché (1814-1830); Lëtzebuerg, Sankt-Paulus Verlag, 1971 (= nei Versioun vun engem éischte Wierk, dat 1932 zu Bréissel publizéiert gi war; erausgi vum Christian Calmes); 569 S.
 Bd. II - Le Grand-Duché de Luxembourg dans la Révolution belge (1830-1839); Lëtzebuerg, Sankt-Paulus Verlag, 1982 (Neioplo; 1. Oplo = Bréissel, 1939); 423 S.
 Bd. III - La restauration de Guillaume Ier, roi des Pays-Bas - L'ère Hassenpflug (1839-1840); Bréissel (L'Édition universelle) & Lëtzebuerg (Sankt-Paulus), 1947; 424 S.
 Bd. IV - La création d'un État (1841-1847); Lëtzebuerg, Sankt-Paulus Verlag, 1983 (Neioplo; 1. Oplo = 1954); 473 S.
 Bd. V - La Révolution de 1848 au Luxembourg; Lëtzebuerg, Sankt-Paulus Verlag, 1982 (Neioplo; 1. Oplo = 1957); 301 S.
N.B.: De Christian Calmes huet dës Serie méi spéit mat 4 Bänn (Bd. 7, Bd. 8, Bd. 10 a Bd. 11) fortgesat. Säi Bd. 12 (1815-1989) ass eigentlech als "hors série" ze betruechten. An d'Bänn 6 a 9 sinn ni geschriwwe ginn. Kuckt wgl. ënner Christian Calmes!

 Au fil de l'histoire (3 Bänn vum Albert Calmes; d'Serie ass duerno vum Christian Calmes fortgesat ginn):
 Bd. I - Lëtzebuerg, Sankt-Paulus, 1968 (Neioplo 1979); 286 S.
 Bd. II - Lëtzebuerg, Sankt-Paulus, 1988 (= 3. Oplo); 305 S.
 Bd. III (mam Christian Calmes)- Lëtzebuerg, Sankt-Paulus, 1972 (= 2. Oplo); 273 S.

 Das Geldsystem des Grossherzogtums Luxemburg; Leipzig, 1907.
 La comptabilité industrielle, Payot, Paräis, 1922.
 Der Zollanschluss des Grossherzogtums Luxemburg an Deutschland; 2 Bänn, Lëtzebuerg, Drock Joseph Beffort, 1919:
 Bd. I - Der Eintritt Luxemburgs in den Deutschen Zollverein (1839 -1842);
 Bd. II - Die Fortdauer des Anschlusses und seine Lösung (1842-1918).

Literatur 
 Jacques Maas, La révolution de 1848 n'a pas eu lieu - L'historiographie de tradition orangiste et l'oeuvre d'Albert Calmes; in: forum (Lëtzebuerg), Nr. 185 (Juli 1998), Ss. 52-53.

Unerkennung 
Nom Albert Calmes ass eng Strooss um Zens an der Stad Lëtzebuerg genannt ginn; se geet als Sakgaass vun der Tréierer Strooss fort.

Gielercher 
 Grand croix vum Ordre de Léopold II (Promotioun 1950)
 Grand Officier vum Ordre de la couronne de chêne (Promotioun 1960)
 Grand-Officier vum Ordre de Mérite civil et militaire d'Adolphe de Nassau
 Grand-Croix vum Ordre de la Couronne de Belgique
 Grand officier vum Ordre d'Orange-Nassau (Promotioun 1948)
 Officier de la Légion d'honneur

Lëtzebuergesch Ekonomisten
Lëtzebuergesch Historiker
Grand officier de l'ordre de la couronne de chêne
Gebuer 1881
Gestuerwen 1967
Grand-croix de l'ordre de Léopold II
Grand officier de l'ordre de mérite civil et militaire d'Adolphe de Nassau
Grand-Croix vum Ordre de la Couronne
Grand-Officier vum Ordre d'Orange-Nassau
Officier de la Légion d'honneur